กฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่จังหวัดสมุทรสาคร พ.ศ. 2561
กฎกระทรวง
กำหนดบุคคลซึ่งอาจได้รับการสงเคราะห์จากพนักงานคุมประพฤติ
พ.ศ. ๒๕๖๑[๑]
 

อาศัยอำนาจตามความในมาตรา
๕ วรรคหนึ่ง และมาตรา ๔๑ (๘) แห่งพระราชบัญญัติคุมประพฤติ พ.ศ. ๒๕๕๙ รัฐมนตรีว่าการกระทรวงยุติธรรมออกกฎกระทรวงไว้
ดังต่อไปนี้

บุคคลซึ่งอาจได้รับการสงเคราะห์จากพนักงานคุมประพฤติตามมาตรา
๔๑ (๘) ได้แก่ บิดา มารดา หรือผู้ปกครองของเด็กหรือเยาวชนหรือบุคคลซึ่งเด็กหรือเยาวชนอาศัยอยู่ด้วย
ตามกฎหมายว่าด้วยศาลเยาวชนและครอบครัวและวิธีพิจารณาคดีเยาวชนและครอบครัว


ให้ไว้ ณ วันที่ ๑๘ มกราคม พ.ศ.
๒๕๖๑
พลอากาศเอก ประจิน จั่นตอง
รัฐมนตรีว่าการกระทรวงยุติธรรม
หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔๑
(๘) แห่งพระราชบัญญัติคุมประพฤติ พ.ศ. ๒๕๕๙ บัญญัติให้พนักงานคุมประพฤติให้การสงเคราะห์ตามควรแก่กรณีแก่บุคคลอื่นตามที่กำหนดในกฎกระทรวง
และเพื่อให้การสงเคราะห์เป็นไปตามหลักการแก้ไขฟื้นฟูและเยียวยาผู้กระทำความผิดที่เป็นเด็กหรือเยาวชน
ซึ่งควรให้การสงเคราะห์รวมไปถึงบิดา มารดา หรือผู้ปกครองของเด็กหรือเยาวชนหรือบุคคลซึ่งเด็กหรือเยาวชนอาศัยอยู่ด้วย
จึงจำเป็นต้องออกกฎกระทรวงนี้










ปวันวิทย์/จัดทำ
๑๓
กุมภาพันธ์ ๒๕๖๑

[๑] ราชกิจจานุเบกษา
เล่ม ๑๓๕/๕ ก/หน้า ๗/๓๐ มกราคม ๒๕๖๑